SZENTPÉTERSZEG KÖZSÉGI ÖNKORMÁNYZAT KÉPVISELŐ-TESTÜLETÉNEK JEGYZŐKÖNYVE 2015. 04. 16. NAPJÁN 14 ÓRAI KEZDETTEL MEGTARTOTT RENDES NYÍLT ÜLÉSÉRŐL
J E G Y Z Ő K Ö N Y V

Készült: 
Szentpéterszeg Községi Önkormányzat Képviselő-testületének



2015. április 16-án 14 00. órai kezdettel megtartott rendes nyílt ülésén 

Az ülés helye: Szentpéterszeg Községi Önkormányzat Tanácskozó terme

Jelen vannak: 
 Olajos Mihály 



 polgármester,  

 Tóthné Gara Márta 



 alpolgármester

  Balogh Gyula 
                                    települési képviselő

             Harasztosi Gyula 
                                    települési képviselő

  Kovács Imre




 települési képviselő

  Szabó László 



 települési képviselő

  Tornyi Lajos 



 települési képviselő
 Közös önkormányzati hivatal részéről:        

 Dr. Karancsi- Vámosi Margit 
jegyző 
                
 Roóné Gombos Andrea


  pénzügyi vezető


 Balázsi Viktória                                              pénzügyi vezető
 Ékes-Tornyi Edina



  jegyzőkönyvvezető
Meghívott vendég:
                         Dr. Jancsó Zoltán                                            szakmai vezető
Olajos Mihály polgármester: Köszöntöm az ülésen megjelent képviselő-társaimat és meghívott vendégünket Dr. Jancsó Zoltán urat, aki az Orvosi Ügyelet képviseletében érkezett. Megállapítom a határozatképességet, hét képviselő van jelen. Felkérem a jegyzőkönyv vezetésére Ékes-Tornyi Edina köztisztviselő asszonyt. A meghívó és az előterjesztés minden képviselő részére megküldésre került, és a mai alkalommal zárt ülést is terveztünk. Javaslom, hogy az előző képviselő testületi ülés óta eltelt időszak beszámolója után a 6. napirendi ponttal - amely a Berettyóújfalu Körzeti Orvosi ügyelet 2014. évi működéséről szól – folytassuk a megtárgyalnivalók sorát, hogy a jelenlévő vendégünk ne várakozzon. Indítványom alapján elfogadni szíveskedjenek a napirendet. Kézfelnyújtással jelezzenek, amennyiben egyetértenek a napirendi pontok sorrendjével.
A döntéshozatalban résztvevők száma:7 fő
A Képviselő-testület 7 igen szavazattal a következő határozatot hozta:
26/2015. (IV.16.)Önk. számú
HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

 Napirendi pontok: 



1./
Tájékoztató az előző képviselő-testületi ülés óta eltelt időszakról
                                                      Előadó: Olajos Mihály polgármester
2./
Beszámoló a Berettyóújfalui Központi Orvosi Ügyelet 2014. évi működéséről

Előadó: Olajos Mihály polgármester
Meghívott vendég: Dr. Jancsó Zoltán szakmai vezető
             3./          Szentpéterszeg Község Önkormányzata 2014. évi költségvetéséről szóló 5/2014.  

                            (III.06.) önkormányzati rendeletének módosítása
               Előadó: Olajos Mihály polgármester

 4./        Beszámoló Szentpéterszeg Községi Önkormányzata 2014. évi költségvetésének  

              végrehajtásáról

           Előadó: Olajos Mihály polgármester


               Meghívott vendég: Reszler György könyvvizsgáló
 5./        Szentpéterszeg Község Önkormányzata Gazdasági Programjának  (2015-2020)  

              megtárgyalása

Előadó: Olajos Mihály polgármester

 6./       Bihari Önkormányzatok Többcélú Kistérségi Társulása és a települések között  

            létrejött szociális feladatellátásról szóló megállapodás módosítása

Előadó: Olajos Mihály polgármester

  7./
Kelet-magyarországi Szociális Szolgáltató Központ Szentpéterszegi Idősek és 
              Fogyatékos Személyek Nappali Intézménye 2014. évi szakmai beszámolója

Előadó: Olajos Mihály polgármester

Meghívott vendég: Orosz Mariann, Nagy Zsolt képviselők
  8./        Faluház és könyvtár 2014. évi szakmai beszámolója

Előadó: Olajos Mihály polgármester

Meghívott vendég: Vadászné Balogh Mária int. vezető
 9 ./        Egyebek 
Zárt ülés

  1./         Szociális Bizottság tájékoztatója

                                               Előadó: Harasztosi Gyula Szociális Bizottság elnöke

  2./          Pásztor Imréné kérelme

                                                Előadó: Harasztosi Gyula Szociális Bizottság elnöke

Határidő: azonnal

Felelős: Olajos Mihály polgármester

1. napirendi pont: Tájékoztató az előző testületi ülés óta eltelt 
                                időszakról
Olajos Mihály polgármester: Az előző időszak beszámolóját a Debreceni Vízmű Zrt. tevékenységével kezdem, ez fontos dolog volt a községben. 2015. 03. 01. nappal kezdődően a Debreceni Vízmű Zrt szolgáltatja az ivóvizet a településen. A szolgáltatásváltás gördülékenyen ment, nem hallottam rossz visszajelzést. A Hajdú-Bihari Önkormányzatok Vízmű Zrt. dolgozóit átvette a Debreceni Vízmű. A helyi érintettségű dolgozót is alkalmazzák, aki kedvezőbb bérezésben fog részesülni, ugyanakkor a túlórát nem számolják majd el neki. A hagyományos tavaszváró ünnepségünket a napokban rendezzük meg. Egy hónapja készülnek rá a civil szervezetek. Testvértelepülések találkozójára is sor kerül a hétvégén. A  magyarremetei polgármester megkeresett bennünket azzal az elképzeléssel, hogy francia települési együttműködést szeretnének létrehozni. Négy ország polgárainak találkozóját tervezik, és Szentpéterszeg is csatlakozhatna az elképzelések megvalósításához. Valószínűleg vendégül is fogjuk látni a francia csoportot. 
Kovács Imre képviselő: A szlovákiai elképzeléseink attól még maradnak?
Olajos Mihály polgármester: Igen, bővítjük a kört. Amennyiben nincs több kérdés, kérem Önöket szavazzanak az elmúlt időszak tájékoztatójának elfogadásáról.
A döntéshozatalban résztvevők száma:7 fő

A Képviselő-testület 7 igen szavazattal a tájékoztatót elfogadta.

2. napirendi pont: Beszámoló a Berettyóújfalui Központi Orvosi Ügyelet



    2014. évi működéséről
Olajos Mihály polgármester: Az Orvosi Ügyelet Nonprofit Kft részéről Dr. Jancsó Zoltán szakmai vezetőt üdvözlöm, aki elkészítette a Berettyóújfalui Központi Orvosi Ügyelet tavalyi évi működéséről készült beszámolóját. Kérdéseiket feltehetik az úrhoz, illetve kiegészíteni való van –e a készítő részéről.

Dr. Jancsó Zoltán: Annyit szeretnék még elmondani, hogy nem történt a 2014. év során változás a működésben. Az előző évhez képest közel azonos esetszámmal dolgoztunk, ez egy konszolidált ügyelet. Békeszerető közösségről van szó, máshol sokkal több gonddal találkozunk. Egy hónapban kb öten veszik igénybe a szolgáltatást. Az alacsony számból arra lehet következtetni, hogy helyben igen jól működik az alapellátás, felkészült a házi orvos. Tudjuk, hogy a szolgáltatás fenntartása a kistelepüléseknek nagy anyagi terhet jelent, és nehezen tudják a települések kifizetni a díjat. Köszönjük a községnek a támogatást, és az együttműködést. A beszámolómat elfogadni szíveskedjenek.
Olajos Mihály polgármester: A kiegészítés után kérdés merült-e fel a testületben? Köszönjük Dr. Jancsó Zoltánnak a szakmai tájékoztatót, és további jó munkát kívánok. Kézfelnyújtással jelezzék, amennyiben a Berettyóújfalui Központi Orvosi Ügyelet 2014. évi működéséről készült beszámolót elfogadják.
A döntéshozatalban résztvevők száma:7 fő
A Képviselő-testület 7 igen szavazattal a következő határozatot hozza:

27/2015. (IV.16.)Önk. számú

HATÁROZAT
Szentpéterszeg Község Önkormányzat Képviselő-testülete úgy határoz, hogy az Orvosi Ügyelet Nonprofit Kft által ellátott, a Berettyóújfalui Központi Orvosi Ügyelet 2014. évi működéséről készült szakmai beszámolóját elfogadja.

A Képviselő-testület megbízza Olajos Mihály polgármestert, hogy a döntésről tájékoztassa az intézmény képviselőjét.

Felelős: Olajos Mihály polgármester

Határidő: azonnal

3. napirendi pont: Szentpéterszeg Község Önkormányzata 2014. évi  

                                költségvetéséről szóló 5/2014.(III.06.)  

                       önkormányzati rendeletének módosítása
Olajos Mihály polgármester: A 3. és a 4. napirendi pont megtárgyalásához elmondom, Reszler György könyvvizsgálónk jelezte távolmaradását, családi elfoglaltsága miatt nem tudott eljönni. A képviselő-testületnek volt-e ideje átnézni, áttanulmányozni a 2014. évi költségvetés módosítására készített előterjesztést? Megkérdezem az előterjesztést készítő Roóné Gombos Andreát is, hogy kíván-e kiegészítéssel élni? 
Roóné Gombos Andrea: Nem kívánom kiegészíteni a leírtakat. Szívesen válaszolok a kérdésekre. 
Kovács Imre képviselő: Az előterjesztés miért ilyen kis méretű betűvel készült? Nagyító kell hozzá, össze van zsúfolva. Ez már évek óta problémám.
Olajos Mihály polgármester: Megkérdezem, hogy másnak is gondot okozott-e a betűméret, van-e valakinek hasonló problémája? Úgy látom nem. Szemüveg szükséges hozzá, de nekem sem okozott gondot a táblázatok betűmérete.  Szószerinti jegyzőkönyvet kérek. Kovács Imre képviselő úrnak kinagyítva, másfélszeres nagyításban kell ezentúl a táblázatokat kiküldeni. 
Szabó László képviselő: A személyi és a dologi juttatások a duplájára emelkedtek a módosításban, és ennek az okaira vagyok kíváncsi.  
Roóné Gombos Andrea: A közmunka programot év elején még nem tervezzük, nem tudjuk betervezni, hatósági jóváhagyásuk még nem történik meg. Az aláírt támogatási szerződéseknek megfelelően most módosításra kerültek a személyi és dologi kiadások.  
Tornyi Lajos képviselő: A módosítást és a zárszámadást meddig nem késő elfogadni? Van-e értelme húzni a döntést?
Roóné Gombos Andrea: A módosítás ilyen formában fog maradni, még a kincstártól várok visszajelzést. A zárszámadást is 2015. április 30-ig be kell a képviselő-testület elé terjeszteni, melynek a mai napon eleget tettünk. A döntést nem kell elsietni, a soron következő ülésen is lehet határozni, ha most szeretnének döntést hozni.

Olajos Mihály polgármester: Megállapítom tehát, hogy a képviselő-testület az ülésen nem kíván határozni, és első olvasatnak tekinti a mai alkalmat.  A 2014. évi költségvetésről szóló 5/2014. (III. 06.) önkormányzati rendelet módosítására tett javaslatról a soron következő ülésen fog dönteni.
4. napirendi pont: Beszámoló Szentpéterszeg Községi Önkormányzata 
   2014. évi költségvetésének végrehajtásáról
Olajos Mihály polgármester: 2015. április 30. napjáig be kell terjeszteni a testület elé a 2014. évi költségvetés végrehajtásáról készült beszámolót. A beszámoló kiküldésre került, és három nap alatt nem biztos, hogy minden képviselő eligazodott a számokban. Mivel nem hoztunk döntést a 2014. évi költségvetésről szóló 5/2014.(III.06.) önkormányzati rendeletmódosításról indítványozom, hogy a 2014. évi beszámolóról is a következő ülésen szavazzunk, legyen időnk az átnézésére. Felmerült kérdéseiket tegyék fel a pénzügyes kollégákhoz. 
Roóné Gombos Andrea: A 3. és a 4. napirendi pont szorosan összefügg egymással. Arra kérem Önöket, hogy még egyszer nézzék át, tisztázzák le magukban. Véleményem szerint a könyvvizsgáló urat várjuk meg a döntéssel. 
Olajos Mihály polgármester: Kérdés nincsen. Mindnyájunk nevében kijelenthetem, hogy a képviselő-testület a mai ülésen nem kíván határozni a beterjesztett beszámolóról, mely az önkormányzat 2014. évi költségvetésének végrehajtásáról szól, és úgy rendelkezik, hogy a soron következő ülésen fog dönteni a kérdésben.

5.napirendi pont: Szentpéterszeg Község Önkormányzata Gazdasági 
                         Programjának (2015-2020) megtárgyalása
Olajos Mihály polgármester: Kiküldésre került az önkormányzat ciklusprogramja a következő öt év elképzeléseiről. Ez a gazdasági program a most realizálódott megyei pályázatoknak, fejlesztési programoknak megfelelően tartalmazza a fejlesztési igényeinket. Az önkormányzat és az iskola épületeinek energetikai korszerűsítésére beadott pályázatunk valószínűleg nem fogja elérni a megfelelő pontszámot, ezért ezen céljaink újra belekerülnek a gazdasági terveink közé. 
Balogh Gyula képviselő: Az ipari területen útépítésről van szó, csak helyrajzi számot látok. A szőlőskertről van szó?
Olajos Mihály polgármester: Igen. Az Uniós források jó részét gazdaságfejlesztésre fogja fordítani a kormány. Ennek megfelelően alakítottuk ki a község fejlesztési programját is. Nagy hangsúlyt szeretnénk fektetni a betelepülő vállalkozások támogatására, fogadására. A vállalkozók telephelyén kell infrastruktúrát megteremteni (gáz villany és útépítés). A vízellátás kiépítése viszont már megoldott lesz. Az autópálya építéskor a Micskei tanyánál tervez egy pihenőt a NIF, oda kiviszik a vizet. Akkor együtt vállaltuk a Vízművel, hogy a Klapka utcán lévő kutunk elég vizet tud biztosítani, ellátja a szükséges mennyiséget. Hozzájárulásunkat adtuk a víz vételéhez. A rendezési tervünknek megfelelően kell mindezt az elképzeléseket végrehajtani.
Szabó László képviselő: A 6. pontban fogorvosi rendelő korszerűsítésről szeretnék konkrét információkat kérni.
Olajos Mihály polgármester: A volt cukrászda épületében lenne igény egy fogorvosi rendelő kialakítására. Egy nagyváradi vállalkozó, aki jelenleg Váncsodon praktizál kereste fel az önkormányzatot azzal a gondolattal, hogy a településen rendelőt szeretne nyitni. Ennek az elképzelésnek szeretnénk teret adni, és pályázati pénzből szeretnénk felújítani.
Balogh Gyula képviselő: Szennyvíz korszerűsítést nem látok a tervek között. A környező településeket látva volt, aki most belevágott.
Olajos Mihály polgármester: Az előző képviselő-testület nem támogatta, és a jelenlegi pályázati feltételek pedig nem teszik lehetővé az elindulást, saját forrás pedig nincsen rá.  Ez idáig 2000 fő feletti települések pályázhattak,  és egyenlőre nem kötelező a előírás a szennyvízhálózat kiépítése. Tépe, Esztár, Pocsaj települések adóerő képesség szempontjából jobb helyzetben vannak. Helyben 40 ház üresen áll, vagy eladó. Tapasztalatból tudom mondani, hogy az előző pályázatnál is a lakosság 65%-ának vállalni kellett a kiépítést, és a költségek fizetését. A három település agglomerációját is szétválasztotta a vízügyi igazgatóság. Olyan információim vannak, hogy a szolgáltatót fogja kötelezni majd a hálózat kiépítésre.
Roóné Gombos Andrea: Van rálátásom több községben történő ilyen jellegű beruházások pénzügyeihez, és azt tapasztalom, hogy műszaki hibák sora jön elő, és rengeteg anyagi megterhelést okoz az önkormányzatoknak a hibák helyrehozatala.
Balogh Gyula képviselő: Úgy tudom, hogy önerőt nem kellett fizetni a településeknek. Bele lehetett volna tervbe vezetni a szennyvíz kiépítésének elképzeléseit. 
Olajos Mihály polgármester: A ciklusprogramban leírt elképzeléseken felül is lehet majd pályázni. Kérem, kézfeltartással jelezzék, amennyiben egyetértenek a beterjesztett öt évre vonatkozó önkormányzati gazdasági programmal.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

28/2015.(IV.16.) Önk. számú
HATÁROZAT
Szentpéterszeg Községi Önkormányzat Képviselő-testülete úgy határoz, hogy a Szentpéterszeg Községi Önkormányzat a következő 5 évre vonatkozó hosszú távú fejlesztési elképzeléseit gazdasági programban rögzíti, melyet az előterjesztésben leírtak alapján és tartalommal hagy jóvá.
A képviselő-testület megbízza Olajos Mihály polgármestert, hogy az önkormányzat gazdasági programjában foglaltak végrehajtásáról gondoskodjon.

Határidő: azonnal
Felelős: Olajos Mihály polgármester
6. napirendi pont: Bihari Önkormányzatok Többcélú Kistérségi 


                Társulása és a települések között létrejött szociális 


      feladatellátásról szóló megállapodás módosítása
Olajos Mihály polgármester: A Gyermekjóléti Szolgálat és a Családsegítő Szolgálat tevékenységével tartozunk a Bihari Önkormányzatok Többcélú Kistérségi Társulásához.  A BÖTKT fenntartása alatt működő Bihari Szociális Szolgáltató Központ által működtetett Kismarjai Idősek Klubja Nappali ellátásának megszüntetéséből adódóan szükséges BÖTKT Szociális és Gyermekjóléti feladatellátásról szóló megállapodását módosítani. A 2015. 03. 25. napján megtartott társulási ülésen a társult települések részéről elfogadásra került a módosítás. Az előterjesztésben szerepelő indokok alapján, és a leírtak szerint szükséges a módosítás. Kérem a képviselő-testületet fogadják el a változtatásokat.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

29/2015.(IV. 16.) Önk. számú
HATÁROZAT
Szentpéterszeg Községi Önkormányzata Képviselő-testülete úgy határoz, hogy a Bihari Önkormányzatok Többcélú Kistérségi Társulása, valamint Bakonszeg Község Önkormányzata, Berettyóújfalu Város Önkormányzata, Esztár Község Önkormányzata, Gáborján Község Önkormányzata, Kismarja Község Önkormányzata, Mezősas Község Önkormányzata, Szentpéterszeg Község Önkormányzata, Tépe Község Önkormányzata, Vekerd Község Önkormányzata és Zsáka Nagyközség Önkormányzata között létrejött Szociális és Gyermekjóléti feladatellátásról szóló 2013. évi megállapodást az alábbiak szerint módosítja:

· a megállapodás II. 1.1. pontjában a települések által ellátott feladatok Kismarjára vonatkozó szövegrészből a „nappali ellátás /idősek/” szövegrész törlésre kerül. 

· a megállapodás IV. 1.1. pontjában „ az átadott épületek, épületrészek helyszínrajzát pedig a 2.sz. melléklet tartalmazza„ szövegrész törlésre kerül.

· a megállapodás 1.sz. melléklete az alábbiak szerint módosul:

1. SZ. MELLÉKLET

A feladat ellátását szolgáló vagyon:

1. Berettyóújfalu Város Önkormányzat tulajdonában lévő ingatlan, ingó és egyéb vagyon kezelése és használata. 

Ingatlan:



3418 hrsz Berettyóújfalu, Kossuth u. 6.



4753/1 hrsz. Berettyóújfalu, Puskin u. 56.

2. Bakonszeg Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



118/2 hrsz Bakonszeg, Hunyadi u. 50/a


95/2 hrsz Bakonszeg, Hunyadi u. 24.

3. Esztár Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



2/1  hrsz Esztár, Árpád u. 3.

749 hrsz Esztár, Kossuth u. 1.

4. Gáborján Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



435 hrsz. Gáborján, Fő u. 49.

5. Kismarja Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



16 hrsz Kismarja, Kossuth u. 31.

568/2 hrsz Kismarja, Fő u. 16.

6. Mezősas Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



422  hrsz Mezősas, Nagy S. u. 43.

427 hrsz Mezősas, Nagy S. u. 49.

7. Szentpéterszeg Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:
411 hrsz Szentpéterszeg, Fekete Borbála u. 9.

8. Tépe Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



108/5 hrsz Tépe, Fő. u. 2.

9. Vekerd Község Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



17 hrsz Vekerd, Kossuth u.18.

10. Zsáka Nagyközség Önkormányzata tulajdonában lévő ingatlan, ingó és egyéb vagyon kezelése és használata. 

Ingatlan:



465/1 hrsz Zsáka, Bethlen Gábor u. 8.

Az ingatlanok az adott települési önkormányzatok tulajdonát képezik, az ingó és ingatlan eszközök használati joga az intézményt illeti meg, mely külön megállapodásban szabályozott.

A vagyoni állapotot az intézmény mindenkori leltára tartalmazza.


Határidő: azonnal

Felelős: Olajos Mihály polgármester

7. napirendi pont: Kelet-magyarországi Szociális Szolgáltató Központ 
                          Szentpéterszegi Idősek és Fogyatékos Személyek Nappali 


 Intézménye 2014. évi szakmai beszámolója
Olajos Mihály polgármester: Az idősek és a fogyatékos személyek nappali intézményeinek 2014. évi szakmai beszámolóját Szűcsné Aburdán Éva készítette el részünkre, aki már nem dolgozik az intézményben. A szociális szolgáltató egyik képviselőjét vártuk volna az ülésre ismerve a konyha bérletének problémáját, úgy volt, hogy eljönnek.
Kovács Imre képviselő: Milyen stádiumban van a tárgyalás, történt-e előrelépés a bérlemény és a főzőkonyha használatának ügyében?
Olajos Mihály polgármester: Tárgyalásokat folytattam Nagy Zsolttal az elképzeléseinket illetően, és arról nyilatkozott, hogy a nappali ellátásokhoz, mely az idősek és fogyatékos személyek nappali intézménye ragaszkodnak. Arról informált, hogy 11 telephelyen működnek, és Szolnok megyében voltak hiányosságaik, ezért a mind a 11 telephely finanszírozását visszatartotta Mák. 600 dolgozót nem tudtak kifizetni, helyben ez két főt jelent. Bírósági úton folyik tovább a dolog, és azt remélik, hogy csak annak az egy telephelynek a finanszírozását vonja meg majd a Mák, ahol gondjaik adódtak. A konyha használatával kapcsolatosan arra hivatkoznak, hogy az előző használó jogtalanul, engedély nélkül vette a gázt, ezért nem tudják most visszaköttetni. A házi segítségnyújtást és a szociális étkeztetésen lehetne elgondolkodni. 
Balogh Gyula képviselő: A helyi lakosság részéről lenne igény az ételkiszállításra, újra be kellene indítani a konyhát. 
Tornyi Lajos képviselő: Az idősek és fogyatékos személyek nappali intézménye feladatellátási szerződését nem mondanám fel. A konyhát vissza kellene venni, járjuk körbe, hogy érdemes-e beindítani.

Szabó László képviselő: Jogilag kell a főzőkonyhát bérlőt megpiszkálni. Nem szabad annyiban hagyni, hogy nem fizetnek a bérleményért.
Olajos Mihály polgármester: A főzőkonyha beindítására komoly összeget kell szánni. Jól meg kell gondolni, pénzügyileg meg kell tervezni, arra pedig alkalmas embert kell találni. A költségeken múlik. Tárgyalásokat folytatok több szolgáltatóval, de senki nem kapkod az ajánlat után. Javaslom, hogy térjünk vissza a nappali intézmények beszámolójához. 
Harasztosi Gyula képviselő: Javaslatot teszek arra, hogy ne fogadjuk el a beszámolót, mivel nem jelentek meg, és vannak megválaszolandó kérdéseink. 
Olajos Mihály polgármester: Úgy érezzük, hogy nem tudtuk kellően megtárgyalni az előterjesztett beszámolót. Kérem kézfelnyújtással jelezzék, amennyiben a Kelet- magyarországi Szociális Szolgáltató Központ Szentpéterszegi Idősek és Fogyatékos Személyek Nappali Intézménye 2014. évi tevékenységéről készített szakmai beszámolót elfogadják. 
A döntéshozatalban résztvevők száma: 7 fő
A Képviselő-testület 7 ellenszavazat mellett a következő határozatot hozza:

30/2015.(IV. 16.) Önk. számú
HATÁROZAT

Szentpéterszeg Község Önkormányzata Képviselő-testülete úgy dönt, hogy a Kelet- magyarországi Szociális Szolgáltató Központ Szentpéterszegi Idősek és Fogyatékos Személyek Nappali Intézménye 2014. évi munkájáról készített szakmai beszámolót nem fogadja el, tekintettel arra, hogy az intézmény képviselője nem jelent meg, így a kérdéseiket nem tudták feltenni a képviselők.

A Képviselő-testület megbízza Olajos Mihály polgármestert, hogy a döntésről tájékoztassa az intézmény vezetőjét.
Határidő: azonnal

Felelős:   Olajos Mihály polgármester

8. napirendi pont: Faluház és könyvtár 2014. évi szakmai beszámolója
Olajos Mihály polgármester: Vadászné Balogh Mária jelezte irányomban, hogy nem tud részt venni az ülésen. A mai napon az intézmény vezetőnek elfoglaltsága van, éppen ebben az időben zajlik a Faluházban a kiállítás megnyitó. Kérem a képviselő-testületet vegye ezt figyelembe a beszámoló megtárgyalásánál. 
Harasztosi Gyula képviselő: Javaslom, hogy akinek a testület részéről kérdezni valója van az intézmény vezetőjéhez, most tegye fel, és kérjük meg, hogy írásban válaszoljon rá. 
Olajos Mihály polgármester: Az indítványt jónak találom. Ki részéről merült fel megválaszolandó kérdés? Úgy látom nincs kérdésük. Szavazhatunk a beszámolóról. Amennyiben a Faluház és Könyvtár 2014. évi tevékenységéről, munkájáról készített szakmai beszámolót elfogadja a testület, kérem kézfelnyújtással 
A döntéshozatalban résztvevők száma: 7 fő
A Képviselő-testület 7 igen szavazat mellett a következő határozatot hozza:

31/2015.(IV. 16.) Önk. számú
HATÁROZAT

Szentpéterszeg Község Önkormányzata Képviselő-testülete úgy határoz, hogy a Faluház és Könyvtár 2014. évi munkájáról készített szakmai beszámolót elfogadja.

A Képviselő-testület megbízza Olajos Mihály polgármestert, hogy a döntésről tájékoztassa az intézmény vezetőjét.

Határidő: azonnal

Felelős:   Olajos Mihály polgármester

9. napirendi pont: Egyebek
Egyebek A)

Olajos Mihály polgármester: Részemről nincs egyéb megtárgyalni való, ezért a képviselő-testülethez fordulok. Kérdés vagy hozzászólás van-e a jelenlévők részéről?
Kovács Imre képviselő: Tájékoztatást szeretnék kérni az önkormányzat tulajdonában lévő szántók, legelők hasznosításáról? Ki bérli, vagy hogyan használjuk a földterületeket?

Olajos Mihály polgármester: A tavalyi évben kérelmeztük először a mezőgazdasági startmunka programban használt földterületekre a földalapú támogatást. Pár hete értesültünk róla, hogy 580.000.- Ft támogatást kaptunk 2014. évre az MVH-tól. Legelőink közös osztatlan tulajdonban vannak. A tulajdonosok közül használják, és legeltetnek rajta. Bérleti díjat a  pedagógus földekért kap az önkormányzat.
Harasztosi Gyula képviselő: Akkor, amit lehet kihasználunk. Nem is tudtam, hogy az önkormányzat is igénybe veheti a földalapú támogatást.
Tornyi Lajos képviselő: A temetőben sajnos már nincs elég sírhely. Gondolkodni lehetne azon, hogy a szőlőskert felső részét kisajátítsuk.
Olajos Mihály polgármester: Ahol 50-70 éve történt temetés, ott rátemetéssel kell majd megoldani a problémát, és a törvényes útján haladni. A régi temetőnél még sok sírhelyet lehet rátemetéssel használni. Egyenlőre nincs szükség a zártkertek kisajátítására. 
Kovács Imre képviselő: Szószerinti jegyzőkönyvet kérek. Határozati javaslatom van az ócska temetővel (0182/1 hrsz) kapcsolatosan. Lejárt az öt év és vissza lehetne vásárolni az önkormányzatnak. Javaslom, hogy vegyük vissza a földterületet a vállalkozótól. A vállalkozót se érje kár. Vásároljuk vissza a területet, és az ügyvédi költséget mi fizessük ki. Ő sem tudja hasznosítani, nem tud mit kezdeni a sírhelyekkel, én egy ilyen javaslatot teszek.
Olajos Mihály polgármester: Mire hasznosítsuk a visszavásárlás után? Van- e elképzelés?
Kovács Imre képviselő: Nincs, de úgy gondolom, hogy a falunak tartozunk ezzel. Erkölcsi értéke van.
Harasztosi Gyula képviselő: Amennyiben normális hasznosítási lehetőség lenne, akkor támogatnám a visszavásárlást. Erre a kérdésre bármikor visszatérhetünk.

Tóthné Gara Márta alpolgármester: Nem tudom a feltételeket. 

Olajos Mihály polgármester: Kovács Imre indítványáról döntsünk. Kérem kézfelnyújtással jelezzenek amennyiben támogatják Kovács Imre javaslatát a régi temető - mely 0182/1 hrsz alatt található - visszavásárlásáról.
A döntéshozatalban résztvevők száma: 7 fő
A Képviselő-testület 3 igen szavazattal (Balogh Gyula, Kovács Imre, Szabó László), két ellenvélemény (Olajos Mihály, Tornyi Lajos) és két tartózkodás (Harasztosi Gyula, Tóthné Gara Márta) mellett a következő határozatot hozza:

32/2015.(IV. 16.) Önk. számú
HATÁROZAT

Szentpéterszeg Község Önkormányzata Képviselő-testülete úgy határoz, hogy nem fogadja el Kovács Imre települési képviselő indítványát a 0182/1 hrsz alatt lévő régi temető visszavásárlásának kezdeményezéséről.

Határidő: azonnal

Felelős:    Olajos Mihály polgármester

Olajos Mihály polgármester: Amennyiben nyílt ülés keretében nincs további megbeszélni való, a mai képviselő-testületi ülést bezárom, és az elfogadott napirend alapján zárt ülés következik. 
K.m.f.



 Olajos Mihály

                    Dr. Karancsi-Vámosi Margit


 polgármester



                          jegyző 

